Folketing
2010-09-07

Grunden til, at jeg tager ordet, er jo, at hr. Morten Bødskov fremstiller det, som om der er et fuldt finansieret forslag fra S og SF. S og SF fremlagde i går et regnestykke, der skal illustrere, hvordan Danmark med deres plan kan leve op til EU-henstillingerne om en direkte styrkelse af den offentlige økonomi på 0,5 pct. af BNP om året i gennemsnit fra 2011 til 2013. Det er jo for så vidt glædeligt, at S og SF nu tilsyneladende også anerkender, at det er den centrale udfordring for finanspolitikken nu og her. Det sidste halve år har partierne jo påstået alt muligt andet, herunder at EU's krav ville rette sig mod at sikre langsigtet finanspolitisk holdbarhed, som skrevet står i »En Fair Løsning«. S og SF har så også nu revideret deres »En Fair Løsning«, og selv om de jo tidligere har sagt, at de ikke ville ændre et komma i den plan, så siger de nu, at nu skal skatteindtægterne stige med op mod 30 mia. kr. fra 2010 til 2013. Der er senest lagt 7 mia.